PRIEDAS KOMISIJOS KOMUNIKATAS EUROPOS PARLAMENTUI, TARYBAI, EKONOMIKOS IR SOCIALINIŲ REIKALŲ KOMITETUI IR REGIONŲ KOMITETUI Reglamentavimo kokybės ir rezultatų programa (REFIT). Rezultatai ir tolesni veiksmai /* COM/2013/0685 final */





Komisijos komunikatas Europos Parlamentui, Tarybai, Ekonomikos ir socialinių reikalų komitetui ir Regionų komitetui Reglamentavimo kokybės ir rezultatų programa (REFIT). Rezultatai ir tolesni veiksmai I. Įvadas Reglamentavimas – esminė šiuolaikinės visuomenės ir gero valdymo dalis. Reglamentuojant ES lygmeniu kuriama konkurencijos, prekybos ir vidaus rinkos sričių pridėtinė vertė, nes verslo, darbuotojų ir vartotojų galimybėms sudaromos vienodos sąlygos. Reglamentuojant taip pat saugoma piliečių, vartotojų ir darbuotojų sveikata ir užtikrinama sauga. ES teisės aktai sudaro bendrą sistemą, kuri pakeičia arba suderina skirtingas dvidešimt aštuonių valstybių narių teisės sistemas. Todėl ES valstybės narės gali dirbti kartu ir užtikrinti pagrindines teises ir laisves arba suteikti tarpvalstybinio pobūdžio galimybių (pavyzdžiui, interneto arba darbuotojų judumo) spręsti problemas, kurioms sienos nėra kliūtis, pavyzdžiui, klimato kaitos, aplinkos taršos, grėsmės gyvūnų ir augalų sveikatai ir kitas. Komisijai ir Europos Teisingumo Teismui stebint, kaip taikomi teisės aktai, šia teisine ir institucine sistema valstybėms narėms suteikiamos garantijos, kad ES teisės aktai teisingai taikomi visoje ES. Vis dėlto dažnai kaltinama, kad dėl ES reglamentavimo įmonėms taikoma pernelyg daug reikalavimų, kurie labai apsunkina jų (visų pirma pačių mažiausių) veiklą[1]. Reaguodama į šią problemą, per pastaruosius kelerius metus Komisija ėmėsi koordinuotų veiksmų supaprastinti teisės aktus ir sumažinti reglamentavimo naštą. Nuo 2005 m. Komisija patvirtino 660 supaprastinimo, kodifikavimo ar išdėstymo nauja redakcija iniciatyvų[2]. Buvo panaikinta daugiau kaip 5 590 teisės aktų. Pagal naują teisinę sistemą, taikomą produktams, reglamentavimas ypač supaprastinamas ir įmonių našta sumažinama daugelyje sričių, pavyzdžiui, žemės ūkio, statistikos, gyvūnų ir augalų sveikatos, PVM, transporto, viešųjų pirkimų, metinių finansinių ataskaitų ir kt. Aplinkos srityje priėmus vandens, oro, pramoninių išmetamųjų teršalų ir atliekų pagrindų direktyvas supaprastinta teisinė sistema, nes kiekvienos srities direktyvų sumažėjo, todėl jas įgyvendinti galima lanksčiau. Įgyvendindamos darbuotojų sveikatos ir saugos direktyvas, valstybės narės gali suteikti daugiau lankstumo mažoms įmonėms. Dabar Komisijos reglamentavimo rengimo būdas labai pasikeitė. Visos Komisijos tarnybos sistemingai turi atlikti poveikio vertinimus ir vykdyti konsultacijas su suinteresuotosiomis šalimis. Biurokratizmas sumažintas daugiau kaip 25 %, taigi viršytas Administracinės naštos mažinimo programoje nustatytas tikslas. Komisijos veiksmai grindžiami pažangaus reglamentavimo principas ir praktika nuo pradžios iki galo. Tačiau norint neprarasti varomosios jėgos, šį procesą reikia nuolat stiprinti. Pažangus reglamentavimas – nuolat vykstantis procesas, o ne vienkartinis veiksmas. Siekiant grąžinti Europą į spartesnio augimo ir darbo vietų kūrimo kelią ypač svarbu užtikrinti, kad ES teisės aktai atitiktų paskirtį. Todėl 2012 m. gruodžio mėn. Komisija pradėjo vykdyti Reglamentavimo kokybės ir rezultatų programą (REFIT)[3]. REFIT – ilgalaikis Komisijos pasiryžimas įmonėms, darbuotojams ir piliečiams kurti paprastą, aiškią, stabilią ir nuspėjamą reglamentavimo sistemą. REFIT – programa, skirta peržiūrėti visą ES teisės aktų bazę, kad būtų nustatyta našta, nenuoseklumas, trūkumai arba neveiksmingos priemonės, o remiantis peržiūros rezultatais būtų pateikti būtini pasiūlymai. Šiame komunikate pateikiami tikrinimo rezultatai, kuriuos Komisija paskelbė 2013 m. rugpjūčio mėn.[4] Jame nurodoma, kuriose srityse Komisija imsis veiksmų; taip pat nurodomos sritys, kuriose, atsižvelgiant į reglamentavimo kokybę, Komisijos sprendimu šiuo metu veiksmai nereikalingi. Jame nurodomos problemos, kurias reikėjo spręsti per pirmąjį REFIT programos įgyvendinimo etapą, ir apžvelgiama tolesnių veiksmų perspektyva. Priede išvardijami reglamentavimo kokybės veiksmai, kurie yra įgyvendinami arba kurie yra pasiūlyti teisėkūros institucijoms. II. Tikrinimo rezultatai vykdant REFIT programą Atlikus tikrinimą matyti, kad per pastaruosius metus Komisija daug nuveikė, kad teisės aktai atitiktų paskirtį, kad jie būtų supaprastinti ir sumažintos jų sąnaudos. Kai kurios iniciatyvos taikomos, kitas prieš jas priimant svarsto viena iš teisėkūros institucijų. Atlikus tikrinimą taip pat paaiškėjo, kuriose srityse reikia papildomai persvarstyti (konsoliduoti, supaprastinti) teisės aktus, o kuriose reikia atlikti papildomą analizę (vertinimą ir tinkamumo patikras), kad būtų pasirengta persvarstyti reglamentavimą. 1. Iki šiol padaryta pažanga ir laimėjimai Iš rezultatų aiškiai matyti, kad pažangaus reglamentavimo principai įtraukti į visų politikos sričių formavimą, o pažangaus reglamentavimo priemonės (poveikio vertinimas, konsultacijos su suinteresuotosiomis šalimis ir vertinimas) nuosekliai taikomos įvairiose politikos srityse. Pažangaus reglamentavimo priemonės yra sudedamoji politikos ciklo dalis. Priimant beveik visus Komisijos sprendimus, kurie gali daryti reikšmingą poveikį, dabar atliekamas poveikio vertinimas, taip pat vis daugiau dėmesio skiriama politikos ex post vertinimui[5]. 2010–2012 m. Komisija surengė 340 viešųjų konsultacijų ir kelias konsultacijas su socialiniais partneriais, kad sužinotų piliečių, socialinių partnerių ir kitų verslo ir pilietinės visuomenės suinteresuotųjų šalių nuomonę ir įtrauktų jų pastabas į politikos formavimo ir peržiūros procesą[6]. Per pastaruosius 10 metų Komisija pradėjo vykdyti svarbias politikos reformas, kurių tikslas, be kita ko, – reikšmingas paprastinimas ir reglamentavimo naštos sumažinimas. Toliau pateikiami pavyzdžiai. Paslaugų direktyva paskatino keisti nacionalinės teisės aktus, kad būtų atsisakyta daugybės diskriminacinių, nepagrįstų arba neproporcingų nacionalinių reikalavimų. Pagrindiniuose paslaugų sektoriuose, kaip antai prekybos, reglamentuojamųjų profesinių, statybos, turizmo ir kitų, buvo supaprastintos leidimų išdavimo sistemos. Siekdama užtikrinti plataus užmojo tikslų įgyvendinimą, kaip numatyta 2012 m. komunikate, Komisija kartu su valstybėmis narėmis toliau stengiasi šalinti tarpvalstybinio paslaugų teikimo kliūtis[7]. Be to, Komisija tęsia darbą, susijusį su reglamentuojamųjų profesijų veikla, kad šiame sektoriuje būtų sustiprinta įsisteigimo laisvė[8]. Gauti esminės naudos ir sutaupyti lėšų taip pat bus galima įsigaliojus patentų reformos dokumentų rinkiniui, kuriuo nustatoma bendra patentinė apsauga ir Bendras patentų teismas. Administracinės išlaidos už bendro patento, kuris bus saugomas beveik visose valstybėse narėse, išdavimą sumažės iki 80 %. Įsteigus Bendrą patentų teismą, įmonėms nebereikės kaip dabar bylinėtis įvairiuose teismuose keliose valstybėse narėse. Dėl Šengeno sienų ir vizų kodekso pagerėjo verslo ir kelionių sąlygos, nes buvo sukurta erdvė be sienų, kurioje piliečiai, verslininkai ir turistai gali laisvai judėti, išvengdami pasienio tikrinimų. Nuo 1985 m. ši erdvė laipsniškai plėtėsi ir šiandien aprėpia beveik visas ES valstybes bei kelias asocijuotąsias ne ES šalis. Pavyzdžiui, įmonių ir pramonės srityje naujais reglamentais dėl žemės ir miškų ūkio transporto priemonių, lengvųjų variklinių transporto priemonių ir metrologijos, buvo panaikintos atitinkamai 24, 15 ir 8 direktyvos. Aplinkos srityje priėmus Vandens pagrindų direktyvą, vandens direktyvų skaičius sumažintas nuo 18 iki 9. Ja taip pat supaprastinti ir sumažinti ataskaitų teikimo reikalavimai bei Europos vandens informacinė sistema (WISE). 2010 m. Direktyva dėl pramoninių išmetamųjų teršalų – didelio konsolidavimo darbo pavyzdys; ja panaikintos septynios šio sektoriaus direktyvos. Naująja direktyva administracinė našta sumažinama maždaug 30 mln. EUR per metus išduodant bendrus leidimus ir 2 mln. EUR per metus supaprastinus informacijos teikimo ir stebėjimo reikalavimus. Siekdama sumažinti biurokratinių kliūčių, Komisija pradėjo plataus užmojo veiksmų programą. 2007–2012 m. vykdant Administracinės naštos mažinimo programą ši našta sumažinta 25 % 13 prioritetinių sričių, t. y. buvo sutaupyta 30,8 mlrd. EUR, o dar 5 mlrd. EUR bus galima sutaupyti, kai teisėkūros institucijos priims teisės aktus[9]. Pati Komisija viršijo nustatytą tikslą ir pateikė pasiūlymų, kuriais naštą galima sumažinti beveik 41 mlrd. EUR (33 %). Dalis šių galimybių, vertinamų daugiau kaip 3 mlrd. EUR, buvo prarasta teisėkūros proceso metu, nes Komisijos pasiūlymai buvo iš dalies pakeisti. Kai kurie iš pagrindinių programos laimėjimų – e. sąskaitų faktūrų išrašymas PVM srityje, išimčių arba specialios tvarkos taikymas MVĮ apskaitos, elektros ir elektroninės įrangos atliekų ir ES vidaus prekybos statistikos srityse. Vykdydama REFIT programą, Komisija kartu su valstybėmis narėmis nagrinėja, ar šiomis sutaupytomis lėšomis visapusiškai pasinaudojo vietos įmonės. Tokiu būdu Komisija sužino, kaip sumažinti dar daugiau biurokratinių kliūčių. PVM direktyva dėl sąskaitų faktūrų išrašymo, kurioje e. sąskaitų faktūrų išrašymas prilyginamas popierinėms sąskaitoms faktūroms, reikšmingai sumažintas biurokratizmas. Sąjungos muitinės kodekse taip pat numatyta įgyvendinti naujas elektroninėmis priemonėmis pagrįstas procedūras. Po konsultacijos su MVĮ dėl dešimties labiausiai MVĮ veiklą sunkinančių ES teisės aktų MVĮ prioritetai buvo įtraukti į Komisijos reglamentavimo kokybės darbotvarkę. Reaguojant į MVĮ nurodytas problemas nustatyti tolesni veiksmai.[10] Pagrindinis REFIT programos uždavinys – veiksmai, kuriais būtų sumažinta reglamentavimo našta MVĮ.[11] Birželio 18 d. Komisija priėmė Komunikatą dėl konsultacijos dešimties labiausiai MVĮ veiklą sunkinančių ES teisės aktų. Per konsultaciją nustatyti labiausiai veiklą sunkinantys teisės aktai yra susiję su šiomis sritimis: cheminėmis medžiagomis (REACH reglamentas), PVM valdymu, vartojimo produktų sauga, darbuotojų sveikata ir sauga, kvalifikuotų specialistų galimybėmis dirbti visoje ES, atliekų vežimu ir apdorojimu nekenkiant aplinkai, patekimu į didžiąsias viešųjų pirkimų rinkas, prekių vežimu kelių transportu ir duomenų apsaugos direktyva. Dėl 6 teisinių priemonių, išvardytų nurodant dešimt labiausiai MVĮ veiklą sunkinančių ES teisės aktų, Komisija Parlamentui ir Tarybai jau pateikė supaprastinimo pasiūlymus. Į šiuos pasiūlymus įtraukti: MVĮ taikomas supaprastinimas dėl duomenų apsaugos, darbuotojų komandiravimo, vartojimo produktų saugos, viešųjų pirkimų, profesinių kvalifikacijų ir įrašymo prietaisų (tachografų) kelių transporto srityje. Šiais metais planuojama pateikti dar du svarbius pasiūlymus (dėl standartinių PVM deklaracijų, kuriomis įmonėms palengvinama laikytis reikalavimų vykdant veiklą keliose valstybėse narėse, ir dėl atliekų vežimo tikrinimo ir kontrolės). Komisija tikisi, kad šie pasiūlymai bus greitai priimti. Kiti pakeitimai atliekami remiantis dabartine teisine sistema. Pavyzdžiui, REACH reglamente numatyti mokesčiai MVĮ sumažinti nuo 35 % iki 95 % vidutinėms įmonėms, mažoms ir labai mažoms įmonėms; taip pat Europos cheminių medžiagų agentūra paskyrė MVĮ ambasadorių. 2. Teisėkūros institucijoms pateikti pasiūlymai Teisėkūros institucijos svarsto svarbias teisėkūros iniciatyvas dėl supaprastinimo ir naštos įmonėms mažinimo. Dar 21 supaprastinimo ir naštos mažinimo pasiūlymas yra svarstomas tam tikrame teisėkūros proceso etape. Tai pasiūlymai dėl augalų ir gyvūnų sveikatos, žemės ūkio subsidijų smulkiesiems ūkininkams, vartojimo produktų saugos ir rinkos priežiūros, viešųjų pirkimų, bendros konsoliduotosios pelno mokesčio bazės (BKPMB), klinikinių vaistų tyrimų, organizuotų turistinių kelionių, atostogų ir išvykų bei kelių transporto (tachografų). Atlikus klinikinių tyrimų direktyvos persvarstymą bus sukurtas naujas taisyklių rinkinys – rėmėjai kreipsis pasinaudodami vienu portalu ir pateiks vieną dokumentų rinkinį (vieno langelio principas). Komisijos pasiūlymais dėl gyvūnų sveikatos, augalų sveikatos, augalų dauginamųjų medžiagų ir oficialios kontrolės bus panaikinti 37, 7, 12 ir 10 atitinkamų teisės aktų. Todėl sistema taps lankstesnė ir atsiras naujų biurokratizmo mažinimo galimybių, pavyzdžiui, panaikinant reikalavimą apie ligas pranešti du kartus – ES ir tarptautinėms organizacijoms, atsisakant sertifikatų ES viduje prekiaujant tam tikrais gyvūnais ir produktais, taip pat atsisakant savanoriškų biologinio saugumo ūkiuose mechanizmų ligų plitimui stabdyti, perduodant atsakomybę už veislių registravimą ir augalų pasus privačiajam sektoriui ir gerinant oficialios kontrolės su rizika susijusių prioritetų nustatymą. Pasiūlymu dėl Bendros konsoliduotosios pelno mokesčio bazės Komisija siekia pradėti taikyti neprivalomą sistemą, kuria nustatytas bendras ES taisyklių rinkinys vidaus rinkoje veikiančių įmonių bendrai pelno mokesčio bazei apskaičiuoti. Pagal šią sistemą tarpvalstybinės įmonės galės institucijai pateikti vieną bendrą konsoliduotąją mokesčio deklaraciją už visą savo veiklą ES. Apskaičiuota, kad dabartines reikalavimų laikymosi išlaidas būtų galima sumažinti 7 %, o naudodamosi BKPMB įmonės sutaupytų 750 mln. EUR dėl sumažėjusių su reikalavimų laikymusi susijusių išlaidų ir 1 mlrd. EUR dėl sumažėjusių plėtimosi į kitas valstybes išlaidų. 2011 m. gruodžio mėn. Komisija pasiūlė persvarstyti viešųjų pirkimų tvarką. Kai kurie iš pasiūlytų pakeitimų turės tiesioginės įtakos MVĮ galimybėms dalyvauti viešuosiuose pirkimuose, įskaitant koncesijas. Peržiūrimos nuostatos, kuriomis reikalaujama savideklaracijų pripažinimo atrankos tikslais (pateikti išsamius įrodymus reikės tik konkurso laimėtojui), taip pat nuostata, kuria perkančiosios organizacijos įpareigojamos taikyti proporcingus atrankos kriterijus konkurso dalyvių finansinei padėčiai patikrinti. Komisijos pasiūlyme numatytas laipsniškas perėjimas prie e. viešojo pirkimo. Įmonėms turėtų būti sudarytos sąlygos susipažinti su galimybėmis dalyvauti konkurse internete ir teikti pasiūlymus elektronine forma, nes taip supaprastinama konkurso eiga ir didinamas skaidrumas. Kalbant apie tachografų naudojimą kelių transporto srityje, Parlamentas ir Taryba jau pasiekė susitarimą šiuo klausimu, taip pat tikimasi, kad greitai bus priimtas pasiūlymas dėl viešųjų pirkimų. 3. Naujos iniciatyvos ir pasirengimas kitam reglamentavimo reformos etapui Iš tikrinimo taip pat matyti, kad supaprastinimo ir naštos mažinimo galimybės dar nėra išnaudotos. Tolesnių veiksmų užtikrinti, kad ES reglamentavimas atitiktų paskirtį, bus imamasi supaprastinant ir (arba) konsoliduojant dabartinius teisės aktus; taip pat remiantis vertinimo rekomendacijomis dėl tolesnio reglamentavimo naštos mažinimo, jei reikia, bus pateiktos priede išvardytos 23 naujos teisėkūros iniciatyvos supaprastinti reglamentavimą ir mažinti jo naštą. Šios iniciatyvos aprėpia: · dalinius pakeitimus ir konsolidavimą. Bus svarstoma, ar konsoliduoti tris direktyvas dėl darbuotojų informavimo ir konsultavimo, remiantis tinkamumo patikra ir priklausomai nuo konsultacijos su socialiniais partneriais rezultatų. Keli dabartiniai statistikos reglamentai bus sujungti į vieną pagrindų reglamentą dėl verslo statistikos. 8 bendrovių teisės direktyvos bus kodifikuotos vienoje direktyvoje. Bus pasiūlyta standartinė PVM deklaracija visoms valstybėms narėms. 11 zootechninių teisinių priemonių bus išdėstytos nauja redakcija, taip pat bus kodifikuoti 26 prekybos reglamentai; · vertinimus ir tinkamumo patikras. Pagrindinis tikrinimo rezultatas – įvardytos sritys, kurias reikia įvertinti siekiant geriau nustatyti, kaip sumažinti reglamentavimo naštą, kad būtų pasiekti ES politikos tikslai mažiausiomis sąnaudomis ir kad būtų gauta kuo didesnė ES reglamentavimo nauda. Šiuo metu vykdoma šešiolika tokių vertinimų ir tinkamumo patikrų, kurie išvardyti priede. Kad būtų geriau pasirengta būsimoms teisėkūros iniciatyvoms mažinti reglamentavimo naštą, 2013 m. ir 2014 m. bus pradėta vykdyti 31 vertinimą, tinkamumo patikras ir kitus tyrimus. Į šiuos veiksmus įtrauktos septynios naujos svarbiausių teisės aktų dėl cheminių medžiagų, neįtrauktų į REACH reglamentą, „Natura 2000“[12], ES ekologinio ženklo, EMAS, teisėtos migracijos, vartotojų teisių apsaugos ir reklamos ir bendrųjų maisto produktus reglamentuojančių teisės aktų tinkamumo patikros. Visų pirma numatyti darbuotojų sveikatos ir saugos srities, direktyvos dėl privatumo ir elektroninių ryšių, susijungimų reglamento, direktyvos dėl laikinųjų darbuotojų, mašinų direktyvos, aplinkos triukšmo įvertinimo ir valdymo srities, teisės gynimo priemonių viešųjų pirkimų srityje ir akcizo tvarkos vertinimai, kuriuos atliekant daugiausia dėmesio skiriama reglamentavimo kokybei. Komisija taip pat pradeda planuoti naujos ES finansinių paslaugų sektoriaus grupės reglamentų vertinimą. Tęsiamas darbas siekiant apibrėžti ir įgyvendinti aviacijos saugos reikalavimus nekomerciniam sektoriui. Iki 2014 m. pabaigos Komisija bus atlikusi arba pradėjusi 47 vertinimus, tinkamumo patikras arba kitas ataskaitas reglamentavimo naštai sumažinti. Ypač daug pastangų dedama aplinkos (12 iniciatyvų), įmonių ir pramonės (8 iniciatyvos) ir užimtumo (5 iniciatyvos) srityse. Šiuo metu atliekamas išsamus viso darbuotojų sveikatos ir saugos acquis (Direktyvos 89/391/EEB ir 23 susijusių direktyvų) vertinimas. Atliekant šį vertinimą bus vykdomos specialios konsultacijos su socialiniais partneriais (profesinėmis sąjungomis ir darbdavių organizacijomis), įskaitant ir MVĮ atstovaujančias organizacijas. Šio ex post vertinimo išvados bus paskelbtos iki 2015 m. pabaigos. Valstybės narės prisidės prie šio vertinimo iki 2013 m. gruodžio mėn. pateikdamos įgyvendinimo ataskaitas. . Pagal REFIT programą Komisija atlieka ES atliekų tvarkymo politikos ir teisės aktų peržiūrą, kuri bus baigta 2014 m. 2014 m. pradžioje Komisija surengs seminarą, kuriame aptars MVĮ išsakytas ES atliekų tvarkymo teisės aktų problemas. Komisija kartu su valstybėmis narėmis ir suinteresuotosiomis šalimis taip pat rengs praktines gaires ir patariamuosius veiksmus. Komisija imsis veiksmų, kad paskatintų MVĮ dalyvavimą Europos efektyvaus išteklių naudojimo platformos veikloje[13]. 4. Atšaukimas ir panaikinimas Vykdant tikrinimą taip pat paaiškėjo šešios sritys, kuriose vyksta parengiamasis darbas, tačiau Komisija nusprendė pasiūlymų neteikti. Šioms sritims priklauso kirpyklų darbuotojų saugos ir sveikatos, raumenų ir kaulų sistemos sutrikimų ir ekranų, aplinkoje esančių tabako dūmų, tai pat ir kancerogenų ir mutagenų sričių iniciatyvos (jei kai kuriose srityse vertinimai yra atliekami)[14]. Taip pat yra teisės aktų, kurių, atsižvelgiant į pokyčius, nebereikia, todėl Komisija planuoja siūlyti juos panaikinti. Planuojama pateikti 9 pasiūlymus panaikinti teisės aktus. Tai teisės aktai dėl skatinimo naudoti netaršias ir efektyviai energiją vartojančias kelių transporto priemones, žalios naftos ir naftos produktų tiekimo, pavojingų preparatų klasifikavimo, pakavimo bei ženklinimo ir plieno statistikos. Be to, yra keli pasiūlymai, kuriuos Komisija siūlys atšaukti. Šią grupę sudaro septyni pasiūlymai: pasiūlymas dėl teisė kreiptis į teismą aplinkos apsaugos klausimais[15], pasiūlymas dėl direktyvos, kuria siekiama supaprastinti PVM prievoles vykdymą, pasiūlymas dėl Europos privačiosios bendrovės statuto [16], pasiūlymas dėl reglamento dėl plieno sektoriaus statistinių duomenų ir dėl direktyvos dėl sunkiasvorėse krovininėse transporto priemonėse įrengtų veidrodėlių modifikavimo. III. Nauji horizontalūs veiksmai reglamentavimo kokybės problemoms spręsti Siekiant nustatyti konkrečius teisėkūros ir parengiamuosius veiksmus ypač svarbu atlikti tikrinimą. Jį atliekant taip pat paaiškėjo daug problemų, kurias reikia spręsti siekiant reglamentavimo kokybės, todėl reikia naujai pažvelgti į reglamentavimo kokybei taikomus horizontaliuosius metodus. Šioms problemoms spręsti reikės bendrų visų ES institucijų ir valstybių narių pastangų. Toliau išvardytos šios problemos. 1. Darbas pagal teisinę sistemą Atsižvelgiant į tai, kad ES teisėkūros procesas yra ilgas ir kad suinteresuotosios šalys pirmenybę teikia stabiliam reglamentavimui, o ne dažnam teisės aktų persvarstymui, būtina visapusiškai išnaudoti galimybes sumažinti naštą neatliekant dalinių teisės aktų pakeitimų. Nors dabar administracinė našta yra sistemingai vertinama atliekant poveikio vertinimus, vis dėlto svarbu, kad valstybės narės atsižvelgtų į administracinius reikalavimus ir, jei įmanoma, sumažintų naštą įgyvendindamos teisės aktus. Taip pat daugiau galima padaryti, kad naudinga reglamentavimo (tiek ES, tiek nacionalinio lygmens) informacija būtų lengva naudotis. Pavyzdžiui, kalbant apie ataskaitų teikimą, Komisija sistemingai nustatinės šių įpareigojimų pobūdį, apimtį ir dažnį teisės aktuose, įskaitant įgyvendinimo teisės aktus, ir juos reguliariai peržiūrinės, kad nustatytų sumažinimo galimybes. Valstybės narės bus raginamos dalyvauti iniciatyvoje ir teikti informaciją apie būdą, kuriuo jos perkėlė ataskaitų teikimo reikalavimų rinkinius į nacionalinę teisę. ES ir nacionaliniu lygmeniu jau padaryta pažanga vykdant bandomąjį miesto nuotėkų valymo[17] srities projektą. Šis darbas bus tęsiamas 2014 m., o projektas taps pavyzdžiu kitiems atitinkamiems sektoriams. Jis grindžiamas panašiais vandens, oro kokybės ir gamtos teisės aktuose numatyto ataskaitų teikimo pakeitimais. Pagal neseniai priimtą „Jūsų Europa“ veiksmų planą[18] Komisija, bendradarbiaudama su valstybėmis narėmis, toliau plėtoja portalą „Jūsų Europa“ – vieną bendrą tinklų sąsają, reikalingą MVĮ ir piliečiams, kad galėtų naudotis savo teisėmis ir galimybėmis bendrojoje rinkoje. Taip siekiama pagerinti informavimo kokybę ir visų pirma geriau išnaudoti nacionaliniuose portaluose skelbiamo turinio saitus. Be to, Komisija skatins naudotis internete pateikta kitų sričių, kaip antai PVM, informacija. Taip pat reikia sustiprinti pastangas kartu su valstybėmis narėmis pasirengti įgyvendinimui. Ateityje prie Komisijos pasiūlymo (kartu su įgyvendinimo planu) turėtų būti pridedama vertinimo sistema, kurią sudaro priemonės tikslai ir rodikliai, siūlomas stebėjimo programavimas ir priemonės vykdymo rezultatų vertinimas. Komisija jau yra įsipareigojusi dirbti kartu su valstybėmis narėmis perkėlimo į nacionalinę teisę etapu, kad palengvintų dalijimąsi geriausia patirtimi ir kitomis įgyvendinimo planuose nustatytomis priemonėmis. Valstybėms narėms bus svarbu įgyti būtinų gebėjimų stebėti įgyvendinimą. Šio proceso metu Komisija noriai teiks pagalbą. Komisija imsis specialių veiksmų, kad palengvintų naujų įsipareigojimų įgyvendinimą, visų pirma konkrečių MVĮ interesų srityse. Pavyzdžiui, vykdant sėkmingą iniciatyvą „Geresnis mokymas rūpinantis maisto sauga“ maisto ir pašarų saugos, gyvūnų sveikatos ir gerovės srityje, valstybių narių pareigūnai sistemingai mokomi pagrindinių naujų teisės aktų elementų ir praktinių būdų, kaip juos geriau ir lengviau įgyvendinti. Kadangi iniciatyva yra pagrįsta instruktorių mokymo principu, vėliau šie pareigūnai moko suinteresuotųjų šalių atstovus, taigi naudos poveikis didėja. Kitas pavyzdys – procesas, kuris bus pradėtas 2015 m. ir kuris bus skirtas padėti MVĮ spręsti problemas, kylančias taikant ES reglamentavimo reikalavimus dėl informacijos apie maistą teikimo vartotojams, ir sudaryti galimybes naudotis visa susijusia informacija. Panašus metodas galėtų būti taikomas homeopatinių produktų ir tradicinių žolinių vaistų prekybai. Komisija taip pat imasi veiksmų dėl kitų MVĮ pateiktų pasiūlymų per konsultaciją dėl dešimties labiausiai MVĮ veiklą sunkinančių ES teisės aktų[19]. Šie pasiūlymai apima gaires dėl su maistu besiliečiančių medžiagų[20] ir MVĮ patikrinimus informacijos apie maistą teikimo vartotojams įgyvendinimo taisyklių poveikio vertinimuose[21]. Jeigu reikia atlikti dalinį teisės akto pakeitimą, siekdami veikti greitai Parlamentas ir Taryba turėtų turėti galimybę pradėti skubos tvarkos procedūras. Taip pat būtina, kad teisėkūros institucijos žengtų į priekį ieškodamos būdų, kaip modernizuoti teisėkūros procesą ir priimant teisės aktus dažniau naudoti konsoliduotus dokumentus[22]. Taip būtų sumažinta aktų apimtis ir skaičius, supaprastintas acquis ir pagerėtų galimybės naudotis teisės aktais. Siekdama, kad būtų naudojami konsoliduoti tekstai ir taip veiksmingai sumažinta acquis apimtis, Komisija tęs diskusijas su Europos Parlamentu ir Taryba. 2. Griežtas reglamentavimo įvertinimas Atlikus tikrinimą matyti, kad vertinant ne visuomet pakankamai griežtai susitelkiama ties reglamentavimo kokybės aspektais. Kai reikia įvertinti reglamentavimo kokybę, dažnai tenkinamasi esama padėtimi. Būtina skirti daugiau dėmesio nustatant, ar tikslai pasiekiami veiksmingiausiu ir efektyviausiu būdu. Tam reikia griežtesnio naudos, sąnaudų ir naštos vertinimo metodo ir pastangų sužinoti suinteresuotųjų šalių nuomonę. Tai nelengvas uždavinys. Vertinant reglamentavimo sąnaudas ir naudą bei jo suminį poveikį kyla metodinių sunkumų. Sunku visapusiškai apskaičiuoti reglamentavimo sąnaudas ir naudą, taip pat atsižvelgti į skirtingus reglamentavimo poveikius, kurie gali vieni kitus stiprinti arba vieni kitiems prieštarauti. Šioje srityje reikia dar nemažai atlikti, pavyzdžiui, gerinti Komisijos ir valstybių narių, kurioms kyla panašių problemų atliekant praktinius vertinimus, bendradarbiavimą. Kad būtų galima nustatyti, įvertinti ir, jei įmanoma, apskaičiuoti bendras sąnaudas, susijusias su ES teisės aktų nuostatų laikymusi, 2012 m. Komisija atliko plieno ir aliuminio sektorių teisės aktų naštos bendrų sąnaudų įvertinimą. Atliekant šį vertinimą atsižvelgiama į visas aptariamojo sektoriaus patirtas sąnaudas vertinant faktines ES teisės aktų poveikio sąnaudas. Galimybė naudotis snaudų ir naudos duomenimis yra svarbus klausimas. Įgyvendinant teisės aktus patirtos faktinės sąnaudos ir (arba) gauta nauda priklauso nuo to, kokį ES teisės aktų perkėlimo būdą pasirenka valstybės narės. Siekiant nustatyti prioritetines sritis, kurioms reikia skirti daugiausia pastangų tokiems duomenims surinkti, būtinas bendradarbiavimas. Galiausiai reikia skirti daugiau dėmesio nacionaliniams teisės aktams, kuriais perkeliami ES teisės aktai,vertinimui. Tai turėtų būti pradinis vertinimo taškas. Atliekant vertinimą taip pat reikia įvertinti su teisės akto taikymu susijusius ženklus[23]. Komisija: persvarstys ir stiprins vertinimo sistemą, įskaitant minimalius vertinimo dažnio ir apimties reikalavimus[24]; skatins suinteresuotąsias šalis aktyviau dalyvauti atliekant vertinimus ir poveikio vertinimus ir konsultuosis tiesiogiai su suinteresuotosiomis šalimis, kad nustatytų vertintinas sritis, remdamasi konsultacijos dėl dešimties labiausiai MVĮ veiklą sunkinančių ES teisės aktų patirtimi; užtikrins, kad vienos politikos srities naudingos idėjos, kurias išsako įvairios suinteresuotosios šalys, būtų perduotos kitoms politikos sritims; užtikrins, kad vertinant būtų atsižvelgiama, kaip ir kokiu mastu pasiekti intervencijos tikslai remiantis formaliais tiksliniais rodikliais ir lūkesčiais ir (arba) projekcijomis, nustatytomis kartu pateiktame poveikio vertinime (jei tokie yra ir jei jie dar yra svarbūs po reikšmingų teisės aktų leidėjo padarytų dalinių pakeitimų). Tokio vertinimo proceso dalimi taip pat turėtų būti pasikartojančios teisės aktų taikymo problemos (pavyzdžiui, kurios matyti iš skundų arba teismo praktikos). Poveikio vertinimo valdyba savo kokybės apžvalgose sistemingai atsižvelgs į vertinimo rezultatų naudojimą. Į poveikio vertinimo ataskaitas įtraukiama standartinė dviejų puslapių suvestinė, iš kurios lengviau matysis svarbiausi poveikio vertinimo rezultatai, taip pat apytikrė nauda ir sąnaudos. Vykdant Administracinės naštos mažinimo programą (ABR+) bus nustatyta, kaip planuojamas sumažinimas buvo praktiškai įgyvendintas. Valstybės narės ir suinteresuotosios šalys, vykdydamos dvylika prioritetinių veiksmų, rinks kiekybinius duomenis ir keisis geriausia reglamentavimo naštos mažinimo patirtimi įgyvendinimo lygmeniu. Šiuo procesu turėtų būti padedama toliau plėtoti reglamentavimo sąnaudų ir naudos įvertinimo metodikas ir praktiką. 3. Reglamentavimo kokybės įtvirtinimas sprendimų priėmimo cikle Pažangus reglamentavimas – darbo būdas, o ne vienkartinė iniciatyva. Jis turi būti glaudžiai integruotas į Komisijos darbo programą ir strateginio planavimo ciklą (valdymo planus, metines veiklos ataskaitas). Atliekant vertinimus pagal REFIT programą šiuo metu patikrinti 42 % reglamentavimo acquis , taip pat planuojama patikrinti dar 19 %. Šią procentinę dalį reikia dar padidinti, kad į vertinimus būtų tinkamai atsižvelgta formuojant politiką ir kad laiku būtų nustatyti reglamentavimo trūkumai. Be to, vertinimų programavimas dar nėra visapusiškai suderintas su kitais svarbiais reglamentavimo ciklo elementais. Komisija metinėje darbo programoje nustatys visas REFIT teisėkūros iniciatyvas, įskaitant atšaukimą, panaikinimą ir konsolidavimą. Nuo 2014 m. Komisija programuos vertinimus pagal REFIT programą ir į Komisijos darbo programos priedą įtrauks metinį vertimų planą. Komisija vykdys tinkamumo patikras visose svarbiose reglamentavimo srityse[25]. Reguliariai planuojant vertinimus, suinteresuotosios šalys, įskaitant įmones, MVĮ ir visas kitas suinteresuotąsias šalis, galės siūlyti sritis, kuriose galėtų būti atliekamos tinkamumo patikros. 4. Bendradarbiavimas su ES teisės aktų leidėjais ir valstybėmis narėmis reglamentavimo kokybės srityje Be bendradarbiavimo su kitomis ES institucijomis ir valstybėmis narėmis, Komisija negali pasiekti reglamentavimo kokybės. Komisijos pasiūlytas supaprastinimo arba naštos sumažinimo iniciatyvas priėmimo proceso metu ne visuomet palaiko kita teisėkūros institucija. Komisija pritaria Europos Parlamento sprendimui įvesti poveikio vertinimą ir ragina Europos Parlamentą ir Tarybą sistemingiau vertinti dalinių teisės aktų keitimų poveikį. To reikia siekiant užtikrinti, kad bendro sprendimo procedūros metu reglamentavimo našta neatsirastų be išankstinio ketinimo. Be to, kai kuriais atvejais reglamentavimo našta atsiranda valstybėms narėms įgyvendinant arba taikant ES reglamentavimą, nors Europos lygmeniu buvo stengiamasi siekti supaprastinimo[26]. Komisijos paskatos sumažinti reglamentavimo naštą yra glaudžiai susijusios su visapusišku proporcingumo ir subsidiarumo principų laikymusi[27]. Pastangos sumažinti reglamentavimo naštą ir užtikrinti, kad teisės aktai būtų proporcingi ir atitiktų subsidiarumo principą yra glaudžiai susijusios. Šių pastangų rezultatai stiprina vieni kitus. Todėl peržiūrint ES teisės aktus REFIT programos tikslai sutampa su valstybių narių tikslais. Komisijos ir valstybių narių bendras tikslas – paskirtį atitinkantys ir proporcingi ES teisės aktai, kuriais visapusiškai laikomasi subsidiarumo principo. Valstybių narių pasiūlymai atidžiai svarstomi: dėl kai kurių veiksmų bus imamasi iškart, kiti bus įtraukti į vykdomą REFIT programos įvertinimo procesą. Kad teisėkūros ciklo metu būtų galima stebėti pasiūlymų tinkamumą, Komisija skelbs metinę rezultatų suvestinę, kurioje bus matyti visų pagal REFIT programą pasiūlytų iniciatyvų teisėkūros pažanga ir pagal kurią bus galima stebėti pakeitimų, dėl kurių nuspręsta ES lygmeniu, turinį bei kokį poveikį teisės aktų įgyvendinimas valstybėse narėse turi supaprastinimui ir naštos mažinimui. Pagal rezultatų suvestinę bus galima stebėti, kaip laikomasi pagal REFIT programą prisiimtų įsipareigojimų, iš jos bus matyti, ar Komisijos pasiūlytos naštos mažinimo ir supaprastinimo iniciatyvos yra išlaikomos sprendimų priėmimo ES lygmeniu proceso metu. Jeigu valstybės narės pateiks informacijos, ją bus galima matyti pagal įgyvendinamų veiksmų tvarką[28]. Rezultatų suvestinėje bus nurodyti atvejai, kai viena iš teisėkūros institucijų nesilaiko Komisijos pasiūlyto supaprastinimo ir kai valstybei narei įgyvendinant teisės aktus atsiranda reglamentavimo našta arba verslui trukdoma naudotis visais ES lygmens naštos sumažinimo sprendimų rezultatais. Skelbiant rezultatų suvestinę bus sudarytos sąlygos teikti atsiliepimus, taip pat bus palengvintas skaidrus reglamentavimo kokybės dialogas su piliečiais, valstybėmis narėmis, verslu, socialiniais partneriais ir pilietine visuomene. Pagal rezultatų suvestinę bus stebima visų sričių, kuriose buvo pasiūlyta supaprastinti arba sumažinti reglamentavimo naštą, pažanga. Į ją bus įtraukti tolesni ABR+ programos veiksmai, konsultacija dėl dešimties labiausiai MVĮ veiklą sunkinančių ES teisės aktų ir veiksmai, iki to laiko stebimi naudojant MVĮ rezultatų suvestinę. IV. Išvados ir tolesni žingsniai Vykdydama REFIT programą, Komisija nustatė išsamią visos teisės aktų bazės peržiūrą ir pasiūlė tolesnius veiksmus. REFIT yra tęstinė programa. Teisės aktų apžvalga ir tikrinimas bus atliekami kasmet iš naujo, kad būtų nustatytos naujos priemonės ir kad būtų stebimos jau įgyvendintos arba dar įgyvendinamos iniciatyvos ir apie jas būtų pranešta. Siekdama greito jau pasiūlytų priemonių supaprastinti ir sumažinti reglamentavimo naštą įgyvendinimo, Komisija tikisi vaisingai bendradarbiauti su Europos Parlamentu ir Taryba. Komisija toliau glaudžiai bendradarbiaus su valstybėmis narėmis ir suinteresuotosiomis šalimis, kad sulauktų nuomonių ir pasiūlymų dėl reglamentavimo kokybės, kurią galima gerinti pagal REFIT programą, ir kad kartu gerintų tuos REFIT programos aspektus, kuriuos reikia dar kartą apsvarstyti ir dėl kurių reikia imtis bendrų veiksmų. [1] Taip pat žr. paskutiniame standartiniame „Eurobarometre“ pateiktus rezultatus: 74 % europiečių mano, kad ES yra per daug biurokratizmo. (59 psl. QA16.4 klausimas: http://ec.europa.eu/public_opinion/archives/eb/eb79/eb79_anx_en.pdf). [2] Kodifikavimas – procesas, kurio metu teisėkūros procedūra priimtas aktas ir visi jo daliniai pakeitimai sujungiami į vieną naują teisės aktą. Išdėstymas nauja redakcija – procesas, kaip ir kodifikavimas, kurio metu į naują teisės aktą sujungiami teisėkūros procedūra priimtas aktas ir visi jo pakeitimai, tačiau skirtingai negu kodifikavimas, išdėstymas nauja redakcija apima ir naujus esminius pirminio teisės akto pakeitimus, kurie yra daromi rengiant teksto išdėstymą nauja redakciją. Abiem atvejais naujasis teisės aktas priimamas taikant visą teisėkūros procesą ir juo pakeičiami kodifikuojami teisės aktai. [3] COM(2012) 746 final. [4] COM(2013) 401 final. [5] Įvertinta 29 % patikrintų reglamentų, 13 % vertinami, numatoma įvertinti dar 19 % reglamentų. [6] Komisijos poveikio vertinimo sistema yra daugelio gerai vertinama už kokybę. [Žr. pvz., Sustainability in Impact Assessments — A review of Impact Assessment Systems in selected OECD Countries and the European Commission, EPBO, 2011 m.; Comparative study on the purpose, scope and procedures of impact assessments carried out in the Member States of the EU, Europos Parlamentas, 2011 m.; Regulatory Quality in the European Commission and the UK: Old questions and new findings, Europos politikos studijų centras / Ekseterio universitetas, 2012 m.; Europos Audito Rūmų specialioji ataskaita Nr. 3/2010 „Poveikio įvertinimai ES institucijose: ar jie prisideda prie sprendimų priėmimo proceso?“]. [7] Direktyva 2006/123/EB. [8] Komisijos komunikatas dėl vertimosi reglamentuojamomis profesijomis vertinimo ir pridedamas Komisijos tarnybų darbinis dokumentas dėl juridinio statuso, akcijų valdymo ir tarifų reikalavimų tarpusavio vertinimo rezultatų, 2013 m. spalio 2 d. [9] Kalbant apie šį sumažinimą, pavyzdžiui, sumažintos vaisių ir daržovių prekybos tikrinimo (970 mln. EUR), apskaitos direktyvų netaikymo labai mažoms įmonėms ir tolesnės bendrosios tvarkos modernizavimo (471 mln. EUR), vaistų, farmakologinio budrumo ir klinikinių tyrimų paraiškų ataskaitų teikimo pakeitimų supaprastinimo (368 mln. EUR), ES vidaus prekybos, žemės ūkio ir pramonės gamybos ir kt. statistikos reikalavimų sumažinimo (330 mln. EUR), PVM e. sąskaitų faktūrų išrašymo, supaprastinto grąžinimo, vieno langelio principo, specialios MVĮ ir nuotolinei prekybai taikomos tvarkos (26 000 mln. EUR) išlaidos. Šie pavyzdžiai pagrįsti naštos įverčiais pagal Komisijos pasiūlymus. [10] Žr. Komisijos tolesnius veiksmus, vykdomus po konsultacijos dėl dešimties labiausiai MVĮ veiklą sunkinančių ES teisės aktų COM(2013) 446 final ir SWD(2013) 401 final. [11] Žr. taip pat COM(2011) 803 ir COM(2013) 122. [12] Direktyva 92/43/EB ir Direktyva 2009/147/EB. Ši tinkamumo patikra bus organizuota siekiant papildyti vertinimą, kurį reikia atlikti pagal teisės aktą, laikantis direktyvose nustatytų terminų. [13] http://ec.europa.eu/environment/resource_efficiency/re_platform/ [14] Tais atvejais, kai socialiniai partneriai susitaria, kad reikia teisės akto, Komisija privalo tokį susitarimą įvertinti ir apie savo sprendimą pranešti socialiniams partneriams. Komisija tęs socialinių partnerių susitarimo kirpyklų sektoriaus darbuotojų saugos ir sveikatos apsaugai vertinimą. Šios kadencijos metu Komisija neteiks pasiūlymo įgyvendinti šį susitarimą teisėkūros būdu. [15] Komisija svarstys alternatyvius būdus, kaip vykdyti įsipareigojimus pagal Orhuso konvenciją, taip pat laukdama ETT sprendimo, ji atlieka poveikio vertinimą. [16] Komisija svarsto, ar pateikti naują pasiūlymą. [17] Bandomojo projekto, kuriuo nustatoma Miesto nuotėkų valymo direktyvos struktūrinio įgyvendinimo ir informacinė sistema, tikslas – sumažinti ataskaitų teikimo įpareigojimų, bet padidinti įgyvendinimo būklės skaidrumą ir piliečių galimybes naudotis aplinkosaugos informacija realiuoju laiku. [18] Komisijos komunikatas „Galių Europos bendrojoje rinkoje suteikimas įmonėms ir piliečiams. Portalo „Jūsų Europa“ plėtros bendradarbiaujant su valstybėmis narėmis veiksmų planas“, COM(2013) 636 final, 2013 9 17. [19] Šie veiksmai pagal politikos sritis išsamiai aprašomi SWD(2013) 401 final. [20] Reglamentas (EB) Nr. 1935/2004. [21] Reglamentas (ES) Nr. 1169/2011. [22] Šiuo metu pasiūlymai dėl pakeitimų priimami kaip dabartinių aktų daliniai pakeitimai, o konsoliduotos redakcijos parengiamos visomis kalbomis po priėmimo. Svarstoma, ar supaprastinti šį procesą ir priėmimo proceso metu naudoti jau konsoliduotus tekstus. [23] Komisijos priemonės – SOLVIT ir „Jūsų Europos patarėjas“ – turi problemų sprendimų duomenų bazes, iš kurių būtų galima gauti naudingos informacijos. [24] 2014 m. pradžioje bus imamasi veiksmų, susijusių su vertinimų ir poveikio vertinimų gairių persvarstymu. [25] Šios sritys bus apibrėžtos 2014 m. [26] Žr. pvz., „The Midas Touch: Gold-plating of EU employment directives in UK law“, London, Institute of Directors, 2013 m. birželio mėn. [27] Subsidiarumas – principas, pagal kurį veiksmų turėtų būti imamasi tokiu valdymo lygmeniu, kuriame jie būtų efektyviausi, tai yra veiksmų neturėtų būti imamasi ES lygmeniu, jei tie veiksmai būtų efektyvesni ir veiksmingesni tarptautiniu, nacionaliniu, regioniniu arba vietos lygmenimis. Pagal proporcingumo principą bet kuriuo valdymo lygmeniu vykdomi veiksmai turėtų būti proporcingi atitinkamiems tikslams siekti ir jais neturėtų būti pernelyg reglamentuojama. [28] SWD(2013) 60 pateikta MVĮ rezultatų suvestinė bus integruota į vieną REFIT programos rezultatų suvestinę. PRIEDAS REFIT programos iniciatyvos Šiame priede išvardijami pasiūlymai, kurie buvo pateikti vykdant REFIT programą ir kurie yra susiję su iniciatyvomis mažinti sąnaudas, paprastinti reglamentavimą, geriau vykdyti politikos tikslus ir siekti ES reglamentavimo naudos, taip pat su iniciatyvomis panaikinti pasenusius teisės aktus ir atšaukti svarstomus pasiūlymus arba nevykdyti veiksmų srityse, kuriose tai būtų netikslinga, arba jei nepakanka įrodymų teisėkūros veiksmui pagrįsti. Pagal Komisijos pažangaus reglamentavimo politiką reikšmingą poveikį turinčios Komisijos iniciatyvos turi būti vertinamos ir turi būti atliekamas jų poveikio vertinimas. Šios iniciatyvos suskirstytos į keturias pagrindines toliau išvardytas grupes. 1. Svarstomi Komisijos paprastinimo ir naštos mažinimo pasiūlymai, kuriuos turi priimti teisėkūros institucijos. 2. Naujos Komisijos paprastinimo, reglamentavimo sąnaudų mažinimo ir teisės aktų konsolidavimo iniciatyvos. 3. Sritys, kurių teisės aktai yra pasenę ir juos Komisija siūlys panaikinti, pasiūlymai, kuriuos Komisija siūlys atšaukti ir suplanuotos iniciatyvos, kurių Komisija nebevykdys. 4. Tinkamumo patikros ir vertinimai (planuojami ir vykdomi), kuriais siekiama daugiau dėmesio skirti reglamentavimo sąnaudų ir naštos mažinimui. 1. Svarstomi Komisijos paprastinimo ir naštos mažinimo pasiūlymai, kuriuos turi priimti teisėkūros institucijos Sveikatos ir vartotojų reikalų politika · Pasiūlymas dėl Reglamento dėl vartojimo gaminių saugos[1] ir dėl Reglamento dėl rinkos priežiūros[2], kuriais nustatomas aiškesnės taisyklės, panaikinamas dubliavimas ir taip pat kodifikuojamos tam tikros ataskaitų teikimo reikalavimų išimtys. · Pasiūlymas dėl Klinikinių tyrimų direktyvos[3], kuriuo siūloma supaprastinti leidimų išdavimo procedūras ir ataskaitų teikimo reikalavimus. · Pasiūlymai dėl naujo Gyvūnų sveikatos srities teisės akto[4], kuriuo panaikinami 37 teisės aktai, ir dėl naujo Augalų sveikatos reglamento[5], kuriuo panaikinami 7 teisės aktai, dėl naujo Augalų dauginamosios medžiagos teisės akto, kuriuo, kuriuo panaikinama 12 teisės aktų, ir dėl naujo Reglamento dėl oficialios kontrolės vykdymo žemės ūkio maisto grandinėje, kuriuo panaikinama 10 teisės aktų[6]. Aplinka · Pasiūlymas dėl Europos Parlamento ir Tarybos direktyvos, kuria iš dalies keičiama direktyva 2011/92 dėl tam tikrų valstybės ir privačių projektų poveikio aplinkai vertinimo. · Pasiūlymas dėl Europos Parlamento ir Tarybos reglamento, kuriuo iš dalies keičiamas Reglamentas (EB) Nr. 1013/2006 dėl atliekų vežimo. Vidaus rinka ir paslaugos · Komisijos pasiūlymas peržiūrėti Profesinių kvalifikacijų direktyvą (2005/36/EB)[7]. · Komisijos pasiūlymas iš dalies pakeisti Viešųjų pirkimų direktyvas – Direktyvą 2004/18/EB ir Direktyvą 2004/17/EB[8]. · Komisijos pasiūlymas dėl Europos ilgalaikių investicijų fondų[9]. Teisingumas · Pasiūlymas dėl Europos Parlamento ir Tarybos reglamento dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (Bendrasis duomenų apsaugos reglamentas)[10]. · Pasiūlymas dėl Europos Parlamento ir Tarybos direktyvos dėl kelionės paslaugų paketų ir rinkinių, kuria keičiamas Reglamentas (EB) Nr. 2006/2004 bei Direktyva 2011/83/ES ir panaikinama Tarybos direktyva 90/314/EEB[11]. Vidaus reikalai · Komisijos pasiūlymas dėl Direktyvos dėl trečiųjų šalių piliečių atvykimo ir gyvenimo mokslinių tyrimų, studijų, mokinių mainų, atlyginamo ir neatlyginamo stažavimosi, savanoriškos tarnybos ir dalyvavimo „Au pair“ programoje tikslais sąlygų naujos redakcijos[12]. Jūrų reikalai ir žuvininkystė · Komisijos pasiūlymas reformuoti bendrą žuvininkystės politiką[13]. · Komisijos pasiūlymas dėl bendro žuvininkystės ir akvakultūros produktų rinkų organizavimo[14]. Energetika · Bendrijos radioaktyviųjų medžiagų vežėjų registracijos sistema, kuria nacionalinės ataskaitų teikimo ir leidimo išdavimo procedūros keičiamos bendra registravimo sistema siekiant supaprastinti procedūras ir užtikrinti aukštą apsaugos nuo radiacijos lygį[15]. · Pagrindinių saugos standartų siekiant užtikrinti apsaugą nuo jonizuojančiosios spinduliuotės apšvitos keliamų pavojų ir susijusių direktyvų konsolidavimas[16]. Biudžetas · Komisijos pasiūlymas dėl nuosavų išteklių, pagrįstų pridėtinės vertės mokesčiu[17]. Mokesčiai ir muitai · Bendra konsoliduotoji pelno mokesčio bazė (BKPMB). Prekyba · Komisijos pasiūlymas dėl reglamento, kuriuo iš dalies keičiami pagrindiniai apsaugos nuo dempingo ir apsaugos nuo subsidijuoto importo reglamentai[18]. Mobilumas ir transportas · Pasiūlymas, kuriuos keičiamas Reglamentas Nr. 3821/85 dėl kelių transporto priemonėse naudojamų tachografų. Pastaba. Pagal daugiametę finansinę programą kelis Komisijos pateiktus pasiūlymus prieš priimdamos dar svarsto teisėkūros institucijos. Tai žemės ūkio ir kaimo plėtros, sveikatos, vartotojų reikalų politikos, Vidaus saugumo fondo, Prieglobsčio ir migracijos fondo, jūrų reikalų ir žuvininkystės, vystomojo bendradarbiavimo, humanitarinės pagalbos ir civilinės saugos ir plėtros sričių pasiūlymai[19]. 2. Naujos Komisijos paprastinimo, reglamentavimo sąnaudų mažinimo ir teisės aktų konsolidavimo iniciatyvos Užimtumas · Trijų darbuotojų informavimo ir konsultavimosi su jais sričių direktyvų konsolidavimas priklausomai nuo konsultacijos su socialiniais partneriais rezultatų[20]. Sveikatos ir vartotojų reikalų politika · Maisto higienos teisės aktų persvarstymas siekiant konsoliduoti higienos nuostatas, supaprastinti procedūras ir dažniau MVĮ taikyti lankstumo požiūrį. · Zootechnikos teisės aktų konsolidavimas. · Veterinarinių vaistų teisės aktų supaprastinimas. Statistika · Verslo statistikos integravimo pagrindų reglamentas ir socialinė statistika[21]. · Ūkių tyrimų sistemos reforma. Vidaus reikalai · Vizų kodekso supaprastinimas ir modernizavimas[22]. · Šengeno sienų kodekso kodifikavimas[23]. Teisingumas · Priklausomai nuo tinkamumo patikros rezultatų, teisės aktų, susijusių su vartotojų teisėmis ir reklama, konsolidavimas[24]. · Teisės aktų, susijusių su Europos ieškinių dėl nedidelių sumų nagrinėjimo procedūra, persvarstymas[25]. · Direktyva 2006/114/EB dėl klaidinančios ir lyginamosios reklamos. Vidaus rinka ir paslaugos · KIPVPS persvarstymas[26]. · Aštuonių direktyvų dėl bendrovių teisės kodifikavimas[27]. Mokesčiai ir muitai · Standartinės ES PVM deklaracijos visoms valstybės narėms nustatymas. Žemės ūkis · Žemės ūkio sektoriui taikomų valstybės pagalbos taisyklių supaprastinimas[28]. · Ekologinio ūkininkavimo teisinės sistemos peržiūra ir supaprastinimas[29]. Prekyba · Dvidešimt šešių Tarybos reglamentų kodifikavimas priėmus du įgaliojimus suteikiančius reglamentus[30] –taip prekybos teisės aktai būtų suderinti su SESV. · Nepavojingų atliekų eksportas siekiant jas pašalinti. Atnaujinus Reglamentą 14/18/2007[31] bus supaprastintos procedūros ir sumažinta administracinė našta. Mobilumas ir transportas · Kabotažo taisyklių kelių transporto srityje supaprastinimas[32]. Konkurencijos politika · Komisijos reglamento, kuriuo įgyvendinamas Tarybos reglamentas Nr. 139/2004[33], siekiant nustatyti supaprastintą susijungimų kontrolės procedūrą [Konkurencija]. Žuvininkystė ir jūrų reikalai · Žvejybos leidimų reglamentas · Techninės jūrų organizmų apsaugos priemonės. 3. Sritys, kurių teisės aktus Komisija siūlys arba svarsto siūlyti panaikinti, kurių svarstomus pasiūlymus siūlys atšaukti ir kurių suplanuotų iniciatyvų nebevykdys Aplinka · Pasiūlymo dėl Dirvožemio pagrindų direktyvos atšaukimas[34]. Komisija atkreipia dėmesį, kad pasiūlymas svarstomas jau 8 metus, per kuriuos jokių veiksmingų rezultatų nepasiekta. Todėl ji atidžiai nagrinės, ar siekiant pasiūlymo tikslo, kurį Komisija ir toliau pasiryžusi įgyvendinti, geriau palikti pasiūlymą svarstyti, ar geriau jį atšaukti ir taip atverti galimybę alternatyviai iniciatyvai naujos kadencijos metu. Sprendimas bus priimtas atsižvelgiant į galimybę priimti teisės aktą iki Europos Parlamento rinkimų. · Pasiūlymo dėl teisės kreiptis į teismą su aplinkos apsauga susijusiais klausimais atšaukimas[35]. Užimtumas · Per dabartinę kadenciją Komisija nesiūlys kirpyklų darbuotojų saugos ir sveikatos, raumenų ir kaulų sistemos sutrikimų ir ekranų, aplinkoje esančių tabako dūmų, taip pat kancerogenų ir mutagenų teisės aktų. Įmonės ir pramonė · Direktyvos 199/45/EB dėl pavojingų preparatų klasifikavimo, pakavimo ir ženklinimo panaikinimas. Sveikatos ir vartotojų reikalų politika · Dviejų pasiūlymų dėl informacijos visuomenei apie žmonėms skirtus receptinius vaistus atšaukimas[36]. · Tarybos direktyvos dėl valstybių narių pagalbos Komisijai ir dėl jų bendradarbiavimo moksliškai nagrinėjant su maistu susijusius klausimus panaikinimas[37]. Statistika · Reglamento dėl plieno pramonės statistinių duomenų panaikinimas[38]. · Pasiūlymo dėl Reglamento dėl Europos saugumo nuo nusikalstamumo statistikos (COM(2011) 335) atšaukimas. Vidaus reikalai · Tarybos sprendimo dėl valstybių narių finansinės žvalgybos padalinių bendradarbiavimo susitarimų dėl keitimosi informacija panaikinimas[39]. Vidaus rinka ir paslaugos · Pasiūlymų vykdant teisėkūros procedūrą dėl dizainų ir Bendrijos patento teisinės apsaugos atšaukimas (pasiūlymas dėl patento perkeltas į tvirtesnio bendradarbiavimo sritį). · Pasiūlymo dėl Tarybos reglamento dėl Europos privačiosios bendrovės statuto atšaukimas[40]. Mokesčiai · Pasiūlymo dėl Direktyvos, kuria siekiama supaprastinti PVM prievolių vykdymą, atšaukimas[41]. Mobilumas ir transportas · Direktyvos 2007/38/EB dėl krovininėse transporto priemonėse įrengtų veidrodėlių modifikavimo panaikinimas. · Direktyvos 2009/33/EB dėl skatinimo naudoti netaršias ir efektyviai energiją vartojančias kelių transporto priemones panaikinimas. · Pasiūlymo vykdant teisėkūros procedūrą dėl vairuotojo pažymėjimų, į kuriuos įtrauktos vairuotojo kortelės funkcijos. Energetika · Tarybos sprendimo dėl Bendrijos užduoties sumažinti pirminių energijos šaltinių vartojimą nustatymo iškilus žalios naftos ir naftos produktų tiekimo sunkumams[42] ir įgyvendinimo teisės akto panaikinimas. Vystomasis bendradarbiavimas · Komisija nesiūlys naujos Europos Sąjungos maisto priemonės. Šios priemonės galiojimo laikas baigiasi 2013 m. pabaigoje. 4. Tinkamumo patikros, vertinimai ir kitos ataskaitos, kuriuose įvertinamos paprastinimo ir reglamentavimo sąnaudų bei naštos mažinimo galimybės Aplinka Planuojamos šio tinkamumo patikros ir šie vertinimai: · „Natura 2000“[43], ES ekologinio ženklo[44] ir EMAS[45] tinkamumo patikra. · Ataskaitų teikimo įpareigojimų aplinkos sektoriuje paprastinimas, taikant struktūrinio įgyvendinimo ir informacinių sistemų principus. · Europos išleidžiamų ir perduodamų teršalų registro vertinimas, teisės aktų, susijusių su laukinių gyvūnų laikymu zoologijos soduose, vertinimas ir teisės aktų dėl Orhuso konvencijos vertinimas (laukiama Teisingumo Teismo sprendimo). Šiuo metu atliekamos šio tinkamumo patikros ir vertinimai: · Atliekų tvarkymo politikos tinkamumo patikros[46]. · Teisės aktų, susijusių su aplinkos triukšmu, lakiųjų organinių junginių išmetimu į aplinką, atsakomybe už aplinkos apsaugą ir erdvinės informacijos infrastruktūra, vertinimai[47]. Užimtumas Planuojami vertinimai: · Teisės aktų, susijusių su darbdavių pareiga teikti informaciją, susijusią su darbo sutartimis, vertinimai. Atliekami vertinimai: · Darbuotojų sveikatos ir saugos srities teisės aktų vertinimai[48]. · Direktyva 2008/104/EB99 dėl darbo per laikinojo įdarbinimo įmones. · Direktyva 97/81/EB97 dėl darbo ne visą darbo dieną ir Direktyva 99/70/EB98 dėl darbo pagal terminuotas sutartis. Sveikatos ir vartotojų reikalų politika Planuojamos šio tinkamumo patikros ir vertinimai: · Reglamento (EB) Nr. 178/2002 (dėl bendrųjų maisto produktus reglamentuojančių teisės aktų tinkamumo) patikra. Įmonės ir pramonė Tinkamumo patikros, bendrų sąnaudų įvertinimas ir planuojami vertinimai: · Svarbiausių cheminių medžiagų teisės aktų, kurių neapima REACH, bei susijusių teisės aktų aspektų, taikomų vartotojų grandies pramonei, tinkamumo patikros. · Mašinų direktyvos ir šaunamuosius ginklus reglamentuojančių teisės aktų vertinimai. · Bendrų sąnaudų įvertinimai chemijos pramonės ir su mišku susijusios pramonės (medžio darbų, baldų, popieriaus plaušienos ir (arba) popieriaus ir spaudos) srityse. Šiuo metu atliekamos ir (arba) užbaigtos šios tinkamumo patikros ir vertinimai: · Reglamentų, susijusių su pramonės produktų vidaus rinka, vertinimas. · Variklinių transporto priemonių tipo patvirtinimo sistemos ir naftos perdirbimo sektoriaus tinkamumo patikra. · Aliuminio sektoriaus bendrų sąnaudų įvertinimas. · Plieno sektoriaus bendrų sąnaudų įvertinimas buvo pateiktas 2013 m. Energetika Planuojami vertinimai: · Direktyvos dėl atsinaujinančiųjų energijos išteklių vertinimas[49]. Vidaus reikalai Planuojamos šios tinkamumo patikros ir šie vertinimai: · Teisėtos migracijos teisės aktų tinkamumo patikra. · Vizų informacinės sistemos[50], FRONTEX[51], įskaitant Skubios pasienio pagalbos būrius[52], ir teisės aktų dėl leidimo gyventi šalyje išdavimo prekybos žmonėmis aukoms[53] vertinimai. Atliekami vertinimai: · Tarybos pamatinio sprendimo dėl kovos su organizuotu nusikalstamumu ir dėl kovos su terorizmu išsamaus vertinimo ataskaita[54]. Teisingumas Planuojamos šios tinkamumo patikros ir šie vertinimai: · Tinkamumo patikra siekiant galimo teisės aktų, susijusių su vartotojų teisėmis ir reklama, konsolidavimo arba sujungimo (žr. pirmiau). · Teisės akto, susijusio su vienodu požiūriu socialinės apsaugos srityje, vertinimas[55]. · Teisės akto, kuriuo sukuriamas neginčytinų reikalavimų Europos vykdomasis raštas, vertinimas[56]. Vidaus rinka ir paslaugos Planuojami vertinimai: · Reglamentas (EB) Nr. 1606/2002 dėl tarptautinių apskaitos standartų (TAS) taikymo. · Nauja Teisių gynimo direktyva 2007/66/EB. · Finansinių paslaugų teisės aktas[57]. · Direktyva 86/653 dėl komercinių atstovų. Mokesčiai ir muitai Planuojami vertinimai: · Direktyvos dėl akcizo struktūros ir tarifo, taikomo apdorotam tabakui ir bendrosios akcizo tvarkos. Prekyba Planuojami vertinimai: · ES eksporto kontrolės reglamento, įskaitant Dvejopo naudojimo reglamentą 428/2009 (reikalaujama pagal pagrindinį aktą ir eksporto kontrolės politiką), išsami įgyvendinimo ataskaita. Planuojamoje ataskaitoje bus pateiktos reformos ir supaprastinimo galimybės. · 2003 m. gegužės 26 d. Tarybos reglamento (EB) Nr. 953/2003, nustatančio siekimą išvengti prekybos tam tikrais pagrindiniais vaistais nukreipimo į Europos Sąjungą, vertinimas. · Mobilumas ir transportas Planuojami vertinimai: · Direktyvos 2004/54/EB dėl tunelių saugos vertinimas. · Mišriojo vežimo direktyvos vertinimas[58]. · Keleivinių laivų saugos teisės akto vertinimas[59]. · Tęsiamas aviacijos saugos reikalavimų nekomerciniam sektoriui apibrėžimo ir įgyvendinimo darbas[60]. Kitos sritys Atliekami vertinimai: · Europos konsensuso dėl humanitarinės pagalbos – ES ir valstybių narių bendradarbiavimo politikos sistemos [Humanitarinė pagalba ir civilinė sauga] – vertinimas. Planuojami vertinimai: · Privatumo ir elektroninių ryšių direktyvos[61] [Ryšių tinklai, turinys ir technologijos] vertinimas. · Audiovizualinės žiniasklaidos paslaugų direktyvos[62] [Ryšių tinklai, turinys ir technologijos] vertinimas. · Susijungimo reglamento vertinimas. Medžiagos apie koncentraciją perdavimo sistema ir mažumos akcijų valdymas [Konkurencija]. [1] COM(2013) 78. [2] COM(2013) 74. [3] COM(2012) 369 final. [4] COM(2013) 260 final. [5] COM(2013) 267 final. [6] COM(2013) 265 final. [7] COM(2011) 883. [8] COM(2011) 896 ir COM(2011) 895. [9] COM(2013) 462 final. [10] COM(2012) 11. [11] COM(2013) 512. [12] (COM(2013) 151). [13] COM(2011) 425. [14] COM(2011) 416. [15] COM(2011) 518. [16] COM(2012) 242. [17] COM(2011) 737, 739 ir 740. Remiantis 2013 m. liepos mėn. Europos Vadovų Tarybos išvadomis, per kitą daugiametę finansinę programą bus išlaikyta dabartinė sistema. Rugsėjo 4 d. Komisija patvirtino bendros deklaracijos dėl nuosavų išteklių projektą, kuris yra Tarybos ir Europos Parlamento politinio susitarimo dalis. Jame numatyta įsteigti aukšto lygmens grupę, kuri atliks bendrą nuosavų išteklių sistemos peržiūrą. [18] Komisijos pasiūlymas (COM(2013) 192) dėl reglamento, kuriuo iš dalies keičiami pagrindiniai apsaugos nuo dempingo ir apsaugos nuo subsidijuoto importo reglamentai (Tarybos reglamentas (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių ir Tarybos reglamentas (EB) Nr. 597/2009 dėl apsaugos nuo subsidijuoto importo iš Europos bendrijos narėmis nesančių valstybių). [19] Žr. SWD(2013) 401 final. [20] Tai Direktyva 98/59/EB dėl kolektyvinio atleidimo iš darbo, Direktyva 2001/23/EB dėl įmonių perdavimo ir Direktyva 2002/14/EB dėl bendros darbuotojų informavimo ir konsultavimosi su jais sistemos sukūrimo Europos bendrijoje. [21] Socialinės statistikos peržiūra priklausys nuo Europos statistikos sistemos pokyčių. [22] Reglamentas (EB) Nr. 810/2009, nustatantis Bendrijos vizų kodeksą. [23] Europos Parlamento ir Tarybos reglamentas (EB) Nr. 562/2006, nustatantis taisyklių, reglamentuojančių asmenų judėjimą per sienas, Bendrijos kodeksą. [24] Direktyva 2005/29/EB dėl nesąžiningos įmonių komercinės veiklos vartotojų atžvilgiu, Direktyva 1999/44/EB dėl vartojimo prekių pardavimo ir susijusių garantijų tam tikrų aspektų ir Direktyva 93/13/EB dėl nesąžiningų sąlygų sutartyse su vartotojais. [25] 2007 m. liepos 11 d. Europos Parlamento ir Tarybos reglamentas (EB) Nr. 861/2007. [26] Direktyva 2009/65/EB. [27] Direktyvos 82/891/EEB, 89/666/EEB, 2005/56/EB, 2009/101/EB, 2009/102/EB, 2011/35/ES, 2012/17/ES, 2012/30/ES. [28] Šiuo metu atliekamas būsimojo de minimis reglamento poveikio vertinimas siekiant jį priimti iki 2013 m. pabaigos. Likusio valstybės pagalbos dokumentų rinkinio (t. y. valstybės pagalbos gairių ir bendrosios išimties reglamentų ir pranešimo formų) poveikio vertinimą numatyta atlikti 2014 m. pradžioje. Naująsias gaires ir reglamentus planuojama priimti iki 2014 m. liepos mėn. [29] Peržiūrint ekologinio ūkininkavimo teisės aktus bus siekiama pašalinti nenuoseklumą, trūkumą ir neveiksmingas priemones, supaprastinti taisykles ir sumažinti reglamentavimo sąnaudas. 2013 m. rudenį planuojama atlikti poveikio vertinimą, o Komisija numato priimti pasiūlymą 2014 m. pirmąjį ketvirtį. [30] COM(2011) 82 ir COM(2011) 349. [31] 2007 m. lapkričio 29 d. Komisijos reglamentas (EB) Nr. 1418/2007 dėl tam tikrų Europos Parlamento ir Tarybos reglamento (EB) Nr. 1013/2006 III arba IIIA priede išvardytų naudojimui skirtų atliekų eksporto į tam tikras šalis, kurioms netaikomas EBPO sprendimas dėl atliekų tarpvalstybinio vežimo kontrolės. [32] 2009 m. spalio 21 d. Europos Parlamento ir Tarybos reglamentas (EB) Nr. 1072/2009 dėl bendrųjų patekimo į tarptautinio krovinių vežimo kelių transportu rinką taisyklių. [33] 2004 m. sausio 20 d. TARYBOS REGLAMENTAS (EB) Nr. 139/2004 dėl koncentracijų tarp įmonių kontrolės (EB Susijungimų reglamentas). [34] COM(2006) 232. [35] Komisija svarstys alternatyvius Orhuso konvencijos įsipareigojimų laikymosi būdus, taip pat laukdama ETT sprendimo, ji atlieka poveikio vertinimą. [36] COM(2012) 48 ir COM(2012) 49. [37] OL L 52, 1993 1 4, p. 18. [38] Reglamentas (EB) Nr. 48/2004. [39] 2000 m. spalio 17 d. Tarybos sprendimas 2000/642/TVR. Panaikinimo laikas priklausys nuo pasiūlymo dėl Kovos su pinigų plovimu direktyvos, kurią Komisija priėmė 2013 m. vasario 5 d. ir kuria bus panaikintas Sprendimas 2000/642/TVR, priėmimo ir įgyvendinimo. [40] COM(2008) 396. Komisija svarsto naujo pasiūlymo šioje srityje pateikimą. [41] COM(2004) 728 final, 2004 m. spalio 29 d. [42] 1977 m. lapkričio 7 d. Tarybos sprendimas 77/706/EEB dėl Bendrijos užduoties sumažinti pirminių energijos šaltinių vartojimą nustatymo iškilus žalios naftos ir naftos produktų tiekimo sunkumams (+įgyvendinimo Komisijos sprendimas 79/639). [43] Direktyvos 92/43/EB ir 2009/147/EB. Ši tinkamumo patikra bus organizuota papildant vertinimą, kurį reikia atlikti pagal teisės aktą laikantis direktyvoje nustatytų terminų. [44] Reglamentas (EB) Nr. 66/2010. [45] Reglamentas (EB) Nr. 1221/2009. [46] Apimančios Direktyvą 86/278/EEB (nuotėkų dumblo), Direktyvą 94/62/EB (pakuočių ir pakuočių atliekų), Direktyvą 96/59/EB (PCB/PCT), Direktyvą 2000/53/EB (eksploatuoti netinkamų transporto priemonių), Direktyvą 2006/66/EB (baterijų). [47] Direktyva 2002/49/EB dėl aplinkos triukšmo įvertinimo ir valdymo. 2009 m. spalio 21 d. Direktyvos 2009/126/EB dėl II pakopos benzino garų grąžinimo degalinėse variklinių transporto priemonių bakus pildant degalų vertinimas. Direktyva 2004/35/EB dėl atsakomybės už aplinkos apsaugą siekiant išvengti žalos aplinkai ir ją ištaisyti (atlyginti). Direktyva 2007/2/EB, sukurianti Europos bendrijos erdvinės informacijos infrastruktūrą (INSPIRE). [48] Pagrindų Direktyva 89/391/EEB ir 23 susijusios direktyvos. [49] 2009 m. balandžio 23 d. Direktyva 2009/28/EB dėl skatinimo naudoti atsinaujinančių išteklių energiją, iš dalies keičianti bei vėliau panaikinanti Direktyvas 2001/77/EB ir 2003/30/EB. [50] Reglamentas (767/2008) ir Tarybos sprendimas 2004/512. [51] Tarybos reglamentas (EB) Nr. 2007/2004, įsteigiantis Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą. [52] Reglamentas (EB) Nr. 863/2007, nustatantis Skubios pasienio pagalbos būrių sudarymo mechanizmą ir iš dalies keičiantis Tarybos reglamentą (EB) Nr. 2007/2004, kiek tai susiję su šiuo mechanizmu, bei reglamentuojantis pakviestųjų pareigūnų užduotis ir įgaliojimus. [53] Tarybos direktyva 2004/81/EB dėl leidimo gyventi šalyje išdavimo trečiųjų šalių piliečiams, kurie yra prekybos žmonėmis aukos arba kurie dalyvavo vykdant nelegalios imigracijos padėjimo veiksmus, bendradarbiaujantiems su kompetentingomis institucijomis. Bus svarstoma, ar sujungti šią direktyvą ir Direktyvą 2011/36/EB dėl prekybos žmonėmis prevencijos. [54] Tarybos pamatinis sprendimas 2008/841/TVR ir Tarybos pamatinis sprendimas 2008/919/TVR, iš dalies keičiantis Pamatinį sprendimą 2002/475/TVR. [55] Tarybos Direktyva 79/7/EEB dėl vienodo požiūrio į vyrus ir moteris principo nuoseklaus įgyvendinimo socialinės apsaugos srityje. [56] 2004 m. balandžio 21 d. Reglamentas (EB) Nr. 805/2004, sukuriantis neginčytinų reikalavimų Europos vykdomąjį raštą. [57] Šį vertinimą planuojama atlikti vidutinės trukmės laikotarpiu. [58] 1992 m. gruodžio 7 d. Tarybos direktyva 92/106/EEB dėl tam tikrų kombinuoto krovinių vežimo tarp valstybių narių tipų bendrųjų taisyklių nustatymo, Oficialusis leidinys L 368, 1992 12 17, p. 38–42. [59] 2009 m. gegužės 6 d. Europos Parlamento ir Tarybos direktyva 2009/45/EB dėl keleivinių laivų saugos taisyklių ir standartų (nauja redakcija), Oficialusis leidinys L 163, 2009 6 25, p. 1–140. [60] Europos aviacijos saugos agentūros (EASA) pagrindinis reglamentas (216/2008). [61] 2009 m. lapkričio 25 d. Europos Parlamento ir Tarybos direktyva 2009/136/EB, iš dalies keičianti Direktyvą 2002/22/EB dėl universaliųjų paslaugų ir paslaugų gavėjų teisių, susijusių su elektroninių ryšių tinklais ir paslaugomis, Direktyvą 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje ir Reglamentą (EB) Nr. 2006/2004 dėl nacionalinių institucijų, atsakingų už vartotojų apsaugos teisės aktų vykdymą, bendradarbiavimo. [62] Direktyva 2010/13/EB. Neseniai įvyko konsultacija dėl pagrindinių Audiovizualinės žiniasklaidos paslaugų direktyvos elementų, taip pat įvyko atskira konsultacija dėl audiovizualinio reguliavimo įstaigų nepriklausomumo (direktyvos 30 straipsnis), kurios įvertinimas atliekamas šiuo metu.